Държавен вестник, бр. 108, 2020 г., стр. 53

БРОЙ  108	
Д Ъ Р Ж А В Е Н  В Е С Т Н И К 	
СТР.  53  
Защрихованите зони на фигура 2.3-1 пред-
ставляват частични обеми в рамките на 
люковите комингси, за които се счита, че 
допринасят за съпротивлението срещу пре-
обръщане под големи ъгли на накреняване, 
когато корабът е на вълнов гребен.
2.3.2.7 Използването на електронен ин-
струмент за натоварване и устойчивост се 
насърчава при определяне на диферента и 
устойчивостта на кораба при различни екс-
плоатационни състояния.
2.4 Съдове за офшорни доставки
2.4.1 Приложение
2.4.1.1 Разпоредбите, дадени по-долу, се 
прилагат за съдове за офшорни доставки, 
както е определено в раздел 2 (Определения) 
от Въведението, с дължина 24 m и повече. 
Алтернативните критерии за устойчивост, 
съдържащи се в 2.4.5, се прилагат за съдове 
с дължина, ненадвишаваща 100 m.
2.4.1.2 За плавателен съд, извършващ край-
брежни плавания, както е определено в раздел 
„Определения“, принципите, посочени в 2.4.2, 
ръководят Администрацията при разработва-
нето на нейните национални стандарти. Ад-
министрацията може да разреши облекчения 
от изискванията на Кодекса за съдове, които 
извършват крайбрежни рейсове край брего-
вете є, при условие че експлоатационните 
състояния по мнение на тази Администрация 
правят спазването на разпоредбите на Кодекса 
неразумно или ненужно.
2.4.1.3 Когато кораб, различен от съд за 
офшорни доставки, както е определен в раздел 
„Определения“, се използва за подобна услу-
га, Администрацията определя степента, до 
която се изисква съответствие с разпоредбите 
на Кодекса.
2.4.2 Ръководни принципи за плаванията в 
крайбрежни води
2.4.2.1 Администрацията, определяща край-
брежните рейсове за целите на този Кодекс, 
не налага стандарти за проектиране и стро-
ителство за плавателен съд, който има право 
да плава под флага на друга държава и из-
вършва такива рейсове по начин, който води 
до по-строги стандарти за такъв плавателен 
съд, отколкото за плавателен съд, който има 
право да плава под собствения си флаг. Ад-
министрацията в никакъв случай не налага, 
по отношение на плавателен съд, който има 
право да плава под флага на друга държава, 
стандарти, надвишаващи Кодекса, за плава-
телен съд, който не извършва крайбрежни 
рейсове.
2.4.2.2 По отношение на плавателен съд, 
извършващ редовни крайбрежни рейсове край 
бреговете на друга държава, Администрация­
та предписва стандарти за проектиране и 
строителство за такъв плавателен съд, които 
са най-малко равни на предписаните от пра-
вителството на държавата, край чийто бряг 
плава плавателният съд, при условие че тези 
стандарти не надвишават Кодекса по отно-
шение на плавателен съд, който не извършва 
крайбрежни рейсове.
2.4.2.3 Плавателен съд, който разширява 
рейсовете си извън крайбрежни рейсове, 
спазва този Кодекс.
2.4.3 Конструктивни предпазни мерки срещу 
преобръщане
2.4.3.1 Достъпът до машинното отделение, 
ако е възможно, е уреден в рамките на бака. 
Всеки достъп до машинното отделение от 
откритата товарна палуба е осигурен с две 
херметически затворени приспособления. За 
предпочитане е достъпът до помещенията под 
откритата товарна палуба да бъде от място 
във или над палубата на надстройката.
2.4.3.2 Зоната на освобождаващите отвори 
в страничните фалшбордове на товарната па-
луба отговаря най-малко на изискванията на 
Правило 24 на Международната конвенция за 
товарните водолинии от 1966 г. или на Прото-
кола от 1988 г., с измененията, според случая. 
Разположението на освобождаващите отвори 
се обмисля внимателно, за да се осигури най-
ефективното отводняване на водата, задържана 
в палубните товари от тръби или в нишите в 
задния край на бака. В плавателните съдове, 
работещи в зони, където има вероятност от 
заледяване, в освобождаващите отвори не се 
поставят капаци.
2.4.3.3 Администрацията обръща специ-
ално внимание на адекватното отводняване 
на местата за подреждане на тръбите, като 
отчита индивидуалните характеристики на 
плавателния съд. Въпреки това площта, 
предвидена за отводняване на местата за 
подреждане на тръбите, трябва да надвишава 
необходимата площ на освобождаващия отвор 
на фалшбордовете на товарните палуби и не 
е оборудвано с капаци.
2.4.3.4 Плавателен съд, участващ в операции 
по буксиране, трябва да разполага със средства 
за бързо освобождаване на влекалото.
2.4.4 Оперативни процедури срещу преоб­
ръщане
2.4.4.1 Разположението на товара, подреден 
на палубата, е такова, че да избягва всякакво 
препятствие на освобождаващите отвори или 
на зоните, необходими за отводняването на 
местата за подреждане на тръбите към осво-
бождаващите отвори.
2.4.4.2 При всички експлоатационни състо-
яния се поддържа минимален надводен борд 
на кърмата от най-малко 0,005 L.
2.4.5 Критерии за стабилност
2.4.5.1 Критериите за устойчивост, посочени 
в част А, 2.2, се прилагат за всички съдове 
за офшорни доставки, с изключение на тези, 
които имат характеристики, които правят 
невъзможно спазването на част А, 2.2.